 Katibu Mkuu wa Chama cha Kuogelea Tanzania (TSA) Ramadhan Namkoveka aliwataja wanaoondoka kuwa ni Sonia Tumiotto ambaye ataondoka mapema kesho kwa ndege ya Fly Dubai, wengine ni Collins Saliboko na Aliasgher Karimjee wataondoka mchana na ndege ya Etihad kuelekea huko.“Wachezaji hawa wataungana na mchezaji mwingine Hilal Hilal ambaye tayari yuko Dubai alikoweka kambi yake ya kujiandaa na michezo ya Olimpiki ya Brazil tangu mwaka jana,” alisema.Itaondoka na Meneja Leena Kapadia, Mkuu wa msafara akiwa ni Mkurugenzi wa Fedha wa TSA, Philip Saliboko.Namkoveka alisema TSA ilihitaji Sh milioni 21 kuipeleka timu Dubai, lakini wanashukuru wazazi wa wachezaji hao kwa kuchangia na kuhakikisha waogeleaji hao wanaiwakilisha Tanzania. Mashindano hayo ya Dubai yameshaanza kwa michezo ya mpira wa kwenye maji, mashindano ya kwenye bahari na mashindano ya kuogelea yataanza Aprili.